Title: Tehtävä 12 Verolaskuriin tutustuminen
Course: Yhteiskunnassa ja kansalaisena toimiminen 2 osp > Section: Osaa toimia yhteiskunnan palveluiden käyttäjänä ja kuluttajana

Lue ohje huolellisesti ja tee tehtävät:

Verottajan kotisivuilta (vero.fi) löytyy laskurit (pääsivulta). Laskureista löytyy veroprosenttilaskuri tälle vuodelle. Mene tämän vuoden verolaskuriin, aukaise se tämän sivun viereen ja syötä siihen seuraavat tiedot.

Ensimmäiselle sivulle kotikunnaksi Oulu, seurakunnaksi evankelisluterilainen ja syntymävuodeksi 2000. Muuta ei ensimmäiselle sivulle tarvitse laittaa ja paina sivun alalaidasta kohtaa seuraava.

Toiselle sivulle eli tulosivulle laita kohtaan palkat ja luontoisedut koko vuoden ansioiksi 20 000 euroa. Mitään muuta ei tälle sivulle tule ja sivun alalaidasta paina kohtaa seuraava.

Kolmannelle sivulle eli verovähennyksetsivulle ei tule tässä vaiheessa mitään eli voit siirtyä neljännelle sivulle.

Neljännellä sivulla on laskettu verot ja sieltä löytyy veroprosentti kansalaiselle, jonka tulot ovat laskuriin merkityt. Sitten voit alkaa vastaamaan alla oleviin kysymyksiin laskurin avulla.